armvectores/hy_wikipedia_2023 huggingface dataset:
Գրետա Թասլակյան

Գրետա Թասլակյան (օգոստոսի 16, 1985(1985-08-16), Անջար, Զահլեի շրջան, Բեկաայի մարզ, Լիբանան), լիբանանահայ  թեթևատլետուհի, կարճ տարածության վազքի ազգային ռեկորդակիր, համաարաբական խաղերի չեմպիոնուհի, Լիբանանի պատմության մեջ լավագույն վազորդուհի։


== Կարիերա ==
Գրետա Թասլակյանը ծնվել է 1985 թվականին Անջարում, այնուհետև տեղափոխվել է Բեյրութ։ Հայրը ծնվել է Սիրիայում, իսկ  մայրը՝ Լիբանանում։ Հոր շնորհիվ մանկուց զբաղվել է սպորտով։ Տասներկու տարեկանից դպրոցներում մասնակցել է մրցումների։ Առաջին միջազգային հաղթանակը շահել է տասնյոթ տարեկանում։ Նա Լիբանանում  առաջին կին մարզիկն է, որ երեք անգամ ներկայացրել է Լիբանանը օլիմպիական խաղերում։ Նա ներկայացրել է նաև Լիբանանը ֆրանկոֆոն երկրների համաարաբական ու համահայկական խաղերում։  Նա պահպանում է  60,100, 200 և 400 մետր  սպրինտերական վազքի (կարճ տարածության վազք) ազգային  ռեկորդները։ 200 մետրը նա  հաղթահարել է 23,32 վայրկյանում, իսկ 100 մետրը՝ 11,5 վայրկյանում։ 2011 թվականին արաբական երկրների  թեթև ատլետիկայի 10-րդ առաջնությունում նա Լիբանանին երկու ոսկի մեդալներ է ապահովել, իսկ Ասիայի 11-րդ առաջնությունում նվաճել է արծաթե և բրոնզե մեդալներ։ Գրետա Թասլակյանն այժմ հանդես է գալիս Բեյրութի  «Inter-Lebanon» ակումբում։ Բացի սպորտից Գրետա Թասլակյանը փորձում է դրսևորել իրեն մոդելային աշխարհում և նկարահանվում է գովազդներում։ Գրետայի հովանավորը հանդիսանում է իր ամուսինը՝ գործարար  Շահե Երևանյանը։


== Մեդալներ ==
Ասիայի թեթև ատլետիկայի առաջնություն, 2011, Ճապոնիա, արծաթե մեդալ։
Ասիայի թեթև ատլետիկայի առաջնություն, 2013, Հնդկաստան, բրոնզե մեդալ։
Համաարաբական խաղեր, 2007, Եգիպտոս, երկու ոսկե մեդալ։
Համաարաբական խաղեր, 2011, Կատար, մեկ ոսկե և մեկ արծաթե մեդալ։


== Ծանոթագրություններ ==
Ռաֆիկ Մինասյան

Ռաֆիկ Մինասյան (մայիսի 15, 1926(1926-05-15)), հայ խորհրդային կուսակցական և պետական աշխատող, ԽՄԿԿ անդամ (1946)։


== Կենսագրություն ==
Ծնվել է 1926 թվականին  Ղափան քաղաքի տարածքում գտնվող Կավարտ բանավանում։ Ավարտել է Երևանի համալսարանի տնտեսագիտական ֆակուլտետը (1958) և ԽՄԿԿ ԿԿ-ին կից կուսակցական բարձրագույն դպրոցը (1961)։ 1942-1949 թվականներին աշխատել է Ղափանի պղնձահանքերում, որպես փականագործ, կոմպրեսորային կայանի մեքենավար, նորմավորող, 1949 թվականից՝ Ղափանի շրջկոմում, Ղափանի շրջանային «Պղնձի համար» թերթի խմբագրությունում։ 1956-1959 թվականներին եղել է Քաջարանի պղնձամոլիբդենային կոմբինատի կուսկոմիտեի քարտուղար, 1961-1963 թվականներին՝ պատասխանատու կազմակերպիչ, 1963-1978 թվականներին՝ ՀԿԿ Ղափանի շրջկոմի առաջին քարտուղար։ 1978 թվականից՝ ՀԽՍՀ բնակարանային-կոմունալ տնտեսության նախարար։ Եղել է ԽՄԿԿ 23-րդ և ՀԿԿ 19-20-րդ, 23-27-րդ համագումարների պատգամավոր, ՀԽՍՀ Գերագույն խորհրդի Նախագահության անդամ (1978), ՀԽՍՀ 7-10-րդ գումարումների գերագույն խորհրդի պատգամավոր։ ՀԿԿ ԿԿ անդամ է 1964 թվականից։


== Պարգևներ ==
Պարգևատրվել է Աշխատանքային կարմիր դրոշի 3, ժողովուրդների բարեկամության շքանշաններով։
Պերալես դել Պուերտո

Պերալես դել Պուերտո (իսպ.՝  Perales del Puerto), քաղաք և մունիցիպալիտետ Իսպանիայում։ Գտնվում է Կասերես պրովինցիայի Էստրեմադուրա ինքնավար համայնքի կազմում։ Մունիցիպալիտետը գտնվում է Սեռա դե Գատա շրջանում։ Տարածքը կազմում է 36.28 կմ2, բնակչությունը՝ 984 մարդ (2010 թվականի տվյալներով)։
(6307) Մայզտեգուի

(6307) Մայզտեգուի (անգլ.՝ Maiztegui), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 22-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,582395 ա. մ., առավելագույնը մոտենում է 2,2759 ա. մ. հեռավորության վրա և հեռանում 2,8889 ա. մ.։ Արեգակի շուրջ մեկ ամբողջական պտույտ է կատարում 1515,77 երկրային օրվա ընթացքում, իր ուղեծրով շարժվելով միջինում 0,237504 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6307) Մայզտեգուի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարտակ (գյուղ, Ասկիզսկի շրջան)

Սարտակ (ռուս.՝ Сартак, խակ.՝ Сир пилтирi), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պսակ (այլ կիրառումներ)

Պսակ, կարող է վերաբերել՝

Պսակ - Հայաստանյայց Առաքելական Սուրբ Եկեղեցու յոթ խորհուրդներից մեկը
Պսակ - գրական, քաղաքում, պատմական և մանկավարժական շաբաթաթերթ
Կիրխդորֆ (Հալերտաու)

Անվան այլ կիրառումների համար տե՛ս՝ Կիրխդորֆ (այլ կիրառումներ)Կիրխդորֆ  (գերմ.՝ Kirchdorf), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 885 մարդ է (2010 թվականի դեկտեմբերի 31–ի տվյալներով)։ Զբաղեցնում է 16.51 կմ² տարածք։ Պաշտոնական կոդ՝ 09 2 73 139։


== Ծանոթագրություններ ==


== Արտաքին հղումներ ==
Պաշտոնական էջ
Բույմեր (գյուղ, Տրոստյանեցի շրջան)

Բույմեր (ուկրաիներեն՝ Буймер), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Բույմեր գյուղում բնակվում էր 469 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յո՞ երթաս (վեպ)

Անվան այլ կիրառումների համար տե՛ս՝ Յո՞ երթաս (այլ կիրառումներ)«Յո՞ երթաս», լատ.՝ Quo vadis, լեհ գրող Հենրիկ Սենկևիչի պատմավեպն է։


== Բովանդակություն ==
«Յո՞ երթաս» պատմավեպը երիտասարդ քրիստոնեուհի Լիգիայի և հռոմեացի պատրիկ Մարկոս Վինիկիոսի սիրո պատմությունն է և արտացոլում է պատմական իրողություններ, որոնք տեղի են ունեցել Ներոն կայսեր ժամանակաշրջանում, մ.թ. 64 թվականին։ Պատմավեպն առաջին անգամ գրքի տեսքով հրատարակվել է 1896 թվականին, թարգմանվել է ավելի քան 50 լեզուներով։ Այս գործի շնորհիվ Հենրիկ Սենկևիչը 1905 թվականին արժանացել է գրականության ոլորտում Նոբելյան մրցանակի։
Լեհերենից հայերեն պատմավեպը թարգմանել է Ստեփան Լիսիցյանը։
(Աւետարան ըստ Յովհաննու. Զ 36 Ասէ ցնա Սի՛մովն Պետրոս. Տէր յո՞վ երթաս։ Պատասխանի ետ Յիսուս. Ուր ե՛սն երթամ, դու՝ ո՛չ կարես այժմ գալ զկնի իմ, բայց ապա եկեսցես զկնի իմ։)


== Հայերեն հրատարակություններ ==
«Յո Երթաս»։ Վեպ Ներոնի ժամանակից, Հենրիկ Սենկևիչ, Ստեփան Լիսիցյան, Արփիկ Վարդապետյան, Երևան։ Հայպետհրատ, 1961
«Յո՞ Երթաս»։ Վեպ Ներոնի ժամանակից, Հենրիկ Սենկևիչ, Ստեփան Լիսիցյան, Բոգդան Վերդյան, Երևան։ Լույս, 1983։


== Ծանոթագրություններ ==


== Արտաքին հղումներ ==
Վեպը գրապահարանում
Վեպը standardebooks.org-ում
Գոյանապոլիս

Գոյանապոլիս  (պորտ.՝ Goianápolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 13 212 մարդ՝ 2006 թվականի տվյալներով։ Գրավում է 162,380 կմ2 տարածք։ Բնակչության խտությունը՝ 81,4 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 26 255 829,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 2 179,45 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,689 (տվյալները՝ ՄԱԿ-ի զարգացման ծրագրի)
Օվոշչնոե (այլ կիրառումներ)

Օվոշչնոե, կարող է վերաբերել՝

Օվոշչնոե - ավան Ուկրաինայի Դոնեցկի մարզի Ամվրոսիևսկի շրջանում
Օվոշչնոե - գյուղ Ուկրաինայի Ղրիմի Ինքնավար Հանրապետության Ջանկոյի շրջանում
Զալուժե (գյուղ, Կարդիմովսկի շրջան)

Անվան այլ կիրառումների համար տե՛ս՝ ԶալուժեԶալուժե (ռուս.՝ Залужье), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նամիբիայի դաշտերի հետքերը

Նամիբիայի դաշտերի հետքերը, Նամիբիայի անապատներում տեղի է ունենում զարմանահրաշ մի երևույթ, որը հայտնաբերվել է 1971 թ․։


== Բնության երևույթներ ==
Նամիբիայի և Անգոլայի որոշ դաշտերում կարելի է հետևել մի զարմանահրաշ երկույթի․ այս անմշակ հողերը լցված են հազարավոր կլոր հետքերով։ Այս երևույթը հայտնաբերվել է 1971 թ․, բայց մինչ օրս չունի հիմնավոր բացատրություն։
Հետքերի տրամագիծը տատանվում է 2-15 մետրի սահմաններում, իսկ դրանց ընդհանուր թիվը հաշվվում է հազարներով։ Այս երևույթը նկատվում է միայն խոշոր բնակավայրերից հեռու գտնվող անմշակ հողատարածքներում։


== Հավատալիքներ ==
Ըստ Նամիբիայում բնակվող Հիմբա ազգի հավատալիքների՝ կլոր հետքերն առաջանում են երկրի ընդերքում բնակվող վիշապի կրակոտ շնչառության հետևանքով։
Գիտնականները փորձել են ավելի գիտական բացատրություն տալ այս երևույթին։ Ըստ նրանց՝ գաղտնիքը բուսականության, մրջյունների կամ քիմիայի թափոնների մեջ է։
Առավել համոզիչ բացատրություն տվել է գերմանացի պրոֆեսոր, կենսաբան Նորներտ Յուրգենը, ով կարծում է, որ հետքերի պատճառը խոնավության որոնումն է միջատների կողմից։ Նրանք շրջանի տեսքով ուտում են բուսականությունը և մտնում հողի տակ, ուր համեմատաբար խոնավ է։


== Արտաքին հղումներ ==
Government of Namibia — Կառավարական պորտալ
Windhoek City Council — Վինդհուկի քաղաքապետարան
Official website of the Namibia Embassy in Vienna, Austria
Աստերոիդների ցանկ (37001-37100)

Աստերոիդների ցանկ (36901-37000)  • Աստերոիդների ցանկ  • Աստերոիդների ցանկ (37101-37200)
 Աստերոիդների ցանկ (36901-37000)  • Աստերոիդների ցանկ  • Աստերոիդների ցանկ (37101-37200)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Կուշելևկա (գյուղ, Խմելնիկի շրջան)

Կուշելևկա (ուկրաիներեն՝ Кушелівка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1793 թվականին։
2001 թվականի տվյալներով Կուշելևկա գյուղում բնակվում էր 395 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 411,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմմաստե

Անվան այլ կիրառումների համար տե՛ս՝ Էմմաստե (այլ կիրառումներ)Էմմաստե (էստ․՝ Emmaste), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 217 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոլոնեզե

Պաստա բոլոնեզե (իտալերեն՝ pasta alla bolognese), սոուս բոլոնեզե (ֆր.՝ sauce bolognaise), իտալական ծագմամբ ուտեստ։
Բոլոնեզե սոուսի ծննդավայրը Իտալիայի Բոլոնիա նահանգն է, որն արտացոլված է նրա անվան մեջ։ Պաստայի մասին առաջին փաստագրական հիշատակումը վերաբերում է 18-րդ դարի վերջին և կապված է Բոլոնիայի մոտ գտնվող Իմոլա քաղաքի և Ալբերտո Ավիսիի կերպարի հետ, որը Գրեգորիո Լուջինի Բարնաբա Կյամոնտիի, հետագայում՝ Պիոս VII պապի խոհարարն էր։
Բոլոնեզի սոուսով մատուցվող մակարոնեղենի պատմական տեսակը տալիատելլեն է։ Այսօր Իտալիայից դուրս բոլոնեզե սոուսը մատուցում են նաև սպագետտիի կամ մակարոնեղենի այլ տեսակների հետ։
Բուն Իտալիայում «spaghetti alla bolognese» անվանումն ավելի ուշ է տարածվել, քան նրա սահմաններից դուրս։ Այն ծագել է Ամերիկայում։
Սպագետտիի հետ բոլոնեզե սոուսի օգտագործման մասին առաջին հիշատակումը հայտնվել է Ջուլիա Լովջոյ Կունիբերթիի (անգլ.՝ Julia Lovejoy Cuniberti) գրքում, որտեղ նա խորհուրդ է տվել օգտագործել սոուսը մակարոնեղենի կամ սպագետտիի հետ։ Փաստն այն է, որ չոր տալիատելլեն իր կառուցվածքով շատ փխրուն է։ Այն ժամանակ Ամերիկայում հիմնականում սպագետտի էին մատակարարում։ Ուտեստի հաջողությունը Ամերիկայում հսկայական էր, և մի քանի տարի անց այն ավելացվել է Նյու Յորքի ամենահայտնի ռեստորանների ճաշացանկերում, ինչպիսիք են Commodore հյուրանոցը 1920 թվականին և Moneta's-ը՝ 1931 թվականին։ Հենց այդ ժամանակ ուտեստը համաշխարհային համբավ է ձեռք բերել։
Այսօր բոլոնեզե սպագետտին վաճառում են տուփերով,  բանկաներով, ինչպես նաև սառեցված։ Բոլոնեզե պահածոյացված սպագետտի խոշոր արտադրողը ամերիկյան Heinz պարենային ընկերությունն է, որը դրանք արտադրում է 1960-ական թվականներից։
Ի տարբերություն մակարոնեղենի այլ հայտնի տարատեսակների, ինչպիսին է կարբոնարան, բոլոնեզե սոուսը կարելի է օգտագործել ոչ միայն մակարոնեղենի, այլ նաև կարտոֆիլի խյուսի հետ, որպես լազանյայի լցուկ, իսկ որոշ դեպքերում այն մատուցում են նաև առանձին՝ որպես ռագու։
Ամենապարզեցված տարբերակում բոլոնեզեն իրենից ներկայացնում է լոլիկի սոուսով խճողակ։
Իտալական խոհանոցի ոլորտում մասնագիտացված Gruppo Virtuale Cuochi Italiani (GVCI) միջազգային կազմակերպությունն, որն ամեն տարի կազմակերպում է Իտալական խոհանոցի միջազգային օր, 2010 թվականին տոնի պաշտոնական ուտեստ է ընտրել Tagliatelle alla Bolognese-ն։ Միջոցառմանը, որը տեղի է ունեցել 2010 թվականի հունվարի 17-ին, մասնակցել են 50 երկրների 450 խոհարար։


== Ծանոթագրություններ ==


== Արտաքին հղումներ ==
The Classic Bolognese Ragù according the Accademia Italiana della Cucina
Հայ-եգիպտական հարաբերություններ

Հայ-եգիպտական հարաբերություններ, Հայաստանի և Եգիպտոսի Արաբական Հանրապետության միջև երկկողմ դիվանագիտական հարաբերություններ։ Եգիպտոսը եղել է արաբական աշխարհի առաջին երկրներից մեկը, որը 1991 թվականին ճանաչել է Հայաստանի անկախությունը։


== Պատմություն ==

Հայաստանի՝ ԽՍՀՄ-ից անկախացում ձեռք բերելուց հետո Եգիպտոսը Հայաստանի անկախությունը ճանաչած առաջին երկրներից մեկն էր, 1992 թվականին ստորագրվել է երկկողմ դիվանագիտական հարաբերությունների հաստատման մասին պայմանագիրը։ Երևանում Եգիպտոսի դեսպանատունը բացվել է 1993 թվականի մայիսին, իսկ Կահիրեում Հայաստանի դեսպանությունը բացվել է 1992 թվականի մարտին։
Երկու երկրների միջև քաղաքական հարաբերություններում ամենանշանակալի պահն այն է, որ հայերը գնահատում են Եգիպտոսի չեզոք դիրքորոշումը Լեռնային Ղարաբաղի հակամարտության վերաբերյալ, ինչպես նաև այն, որ Եգիպտոսն ընդունում է Հայոց ցեղասպանության ժամանակ իրենց դեմ տեղի ունեցած սպանություններից փախչող հայերին և նրանց ինտեգրումը եգիպտական հասարակությանը։
Վերջին 20 տարիների ընթացքում Հայաստանին և Եգիպտոսին հաջողվել է լավ քաղաքական, տնտեսական, մշակութային, կրթական և գիտական համագործակցություն հաստատել։ Եգիպտոսը եղել է արաբական աշխարհի առաջին երկրներից մեկը, որը 1991 թվականին ճանաչել է Հայաստանի անկախությունը։ Հայաստանը և Եգիպտոսը ստորագրել են ավելի քան 40 երկկողմ իրավական փաստաթուղթ, երկու պետությունների կողմից տասնյակ բարձրաստիճան պաշտոնական պատվիրակություններ կատարել են փոխադարձ այցելություններ, տեղի են ունեցել մշակութային և հասարակական կարևոր միջոցառումներ, համատեղ ջանքերով մշակվել են տնտեսական համագործակցության նախագծեր։


== Հայոց ցեղասպանության ճանաչում ==
Համաձայն ամերիկահայկական «Asbarez» թերթի՝ 2013 թվականի վերջին՝ թուրք-եգիպտական աճող լարվածության ֆոնին, որը հաջորդել է Եգիպտոսի նախագահ Մուհամմեդ Մուրսիի պաշտոնանկությանը նույն տարվա հուլիսի սկզբին, բազմաթիվ եգիպտական խմբագրական հոդվածներ են գրվել, որոնք դատապարտում են Թուրքիայի կառավարության կողմից Հայոց ցեղասպանության ժխտումը։ Այս թեման քննարկվել է եգիպտական հայտնի «Ալ Սուրա Ալ Կամիլա» հեռուստատեսային թոք-շոուում, որի հեղինակն էր Լիլիան Դաուդը։
Եգիպտոսի խորհրդարանի անկախ անդամ Մուստաֆա Բաքրին Հայոց ցեղասպանությունը ճանաչելու կոչով բանաձև է ներկայացրել։ «Ո՞վ սպանեց հայերին» արաբալեզու վավերագրական ֆիլմը թողարկվել է Եգիպտոսում և ցուցադրվել Հելիոպոլիսի գրադարանում։
2019 թվականին Մյունխենի անվտանգության համաժողովում իր ելույթում Եգիպտոսի նախագահ Աբդել Ֆաթթահ Ալ-Սիսին անուղղակիորեն ճանաչել է Հայոց ցեղասպանությունը՝ նշելով, որ հարյուր տարի առաջ՝ «ցեղասպանությունից հետո», Եգիպտոսն ընդունել է հայ փախստականներին։ Մեկնաբանությունները ողջունվել են Եգիպտոսի հայ համայնքի կողմից։


== Ծանոթագրություններ ==


== Արտաքին հղումներ ==
Հայաստանի դեսպանատունը Կահիրեում Archived 2020-10-19 at the Wayback Machine.
Ածպտեր Ներքին

Ածպտեր Ներքին, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Ակշարապատ դաշտում, Ածպտեր Վերին գյուղի մոտակայքում։


== Պատմություն ==
1872-1873 թվականներին ուներ 80 տուն հայ և 40 տուն եկվոր թուրք բնակիչ։ Մեծ եղեռնի նախօրեին ուներ 130 տուն հայ` 1200 բնակչով և 300 թուրք բնակիչ։


== Բնակչություն ==
Բնակչության հիմնական զբաղմունքը անասնապահություն, հողագործություն և արհեստներն էր։


== Պատմամշակութային կառույցներ ==
Ածպտեր Ներքինն ուներ Ս. Աստվածածին եկեղեցի։


== Կրթություն ==
Գյուղում գործում էր վարժարան, որը գտնվում էր եկեղեցուն կից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բերդուս (անտառ)

Անվան այլ կիրառումների համար տե՛ս՝ Բերդուս (այլ կիրառումներ)Բերդուս, անտառ Լեռնային Կիլիկիայում, Մարաշի շրջանում, պատմական Բերդուս քաղաքի մոտերքում։


== Ծանոթագրություններ ==
Թրենտ Կովալիկ

Թրենտ Կովալիկ  (անգլ.՝ Trent Kowalik, փետրվարի 22, 1995(1995-02-22), Wantagh, Նասաու շրջան, Նյու Յորք, ԱՄՆ), ամերիկացի պարող, դերասան և երգիչ։ «Թոնի» մրցանակի դափնեկիր՝ «Լավագույն տղամարդու դեր մյուզիքլում» անվանակարգում, նաև Քննադատների արտաքին միության հատուկ մրցանակի դափնեկիր՝ «Բիլի Էլիոտ» մյուզիքլում խաղացած գլխավոր դերի համար։


== Կենսագրություն ==
Թրենտ Կովալիկը ծնվել է 1995 թվականի փետրվարի 22-ին Բելմորս բնակավայրում՝ ԱՄՆ-ի Նյու Յորք նահանգի Նասաու շրջանում։ Երեք տարեկանում սկսել է պարել սովորել Դորոթիի պարի դպրոցում (անգլ.՝ Dorothy's School of Dance)։ Չորս տարեկանում սկսել է իրանական պարերի դասեր վերցնել։ Վեց տարեկանում մասնակցել է Բաց առաջնությանը (անգլ.՝ Open Championship), ելույթ է ունեցել Inishfree School of Irish Dance պարի դպրոցի հետ։ 2006 թվականի ապրիլին՝ 11 տարեկանում, պատանեկան տարիքային խմբում հաղթել է Իռլանդական պարերի աշխարհի առաջնությունում (իռլանդերեն՝ Oireachtas Rince na Cruinne), որը անցկացվում էր Բելֆաստում՝ Հյուսրսային Իռլանդիայում ։ Կովալիկը ստացել է Շոտլանդիայի, Անգլիայի և Իռլանդրայի մի քանի ազգային մրցանակներ։ Շարունակում է զբաղվել բալետով, չեչոտկայով ջազային և լիրիկական պարերով։ Մասնակցել է բազմաթիվ հեռուստաշոուներում, այդ թվում՝ «Inside the NFL»–ում և «Good Morning America»–ում։
Ներկայումս շարունակում է բալետ սովորել The Jacqueline Kennedy Onassis School–ում՝ Ամերիկյան բալետի թատրոնի նախապրոֆեսոնալ դիվիզիոնում։


== Billy Elliot the Musical ==
2007 թվականի դեկտեմբերի 17-ին Թրենտ Կովալիկը առաջնաելույթ է ունեցել «Billy Elliot the Musical» մյուզիքլի օրգինալ բեմադրությունում՝ գլխավոր դերակատարներից մեկի՝ Բիլի Էլիոտի դերում։ Մյուզիքլը բեմականացվել է Վեստ Էնդում՝ Victoria Palace Theatre -ի բեմում։ Կովալիկի վերջին ելույթը Լոնդոնում կայացել է 2008 թվականի հունիսի 7-ին։
2008 թվականին ապրիլի 22-ի մամլո ասուլիսում հայտարարվել է, որ Թրենտ Կովալիկը Կիրիլ Կուլիշի և Դեյվիդ Ալվարեսի հետ որպես գլխավոր դերակատար ընդգրկվելու է Բրոդվեյի բեմադրության պրեմիերայում։ Թրենտի առաջին ելույթը կայացել է 2008 թվականի հոկտեմբերի 8-ին Imperial Theatre- ի բեմում։ Վերջին ելույթը՝ 2010 թվականի մարտի 7-ին։
2009 թվականի հունիսի 7-ին Կովալիկը նաև Կիրիլ Կուլիշը և Դեյվիդ Ալվարեսը դարձել են «Թոնի» մրցանակի դափնեկիր՝ «Լավագույն տղամարդու դեր մյուզիքլում» անվանակարգում։ Մրցանակաբաշխության գոյության ողջ պատմության ընթացքում Կովալիկը մրցանակի այս անվանակարգում ամեմաերիտասարդ դափնեկիրն է եղել։ Բացի դրանից, 2009 թվականը դարձել է առաջին տարին, որ մրցանակը հանձնվել է երեք դերասանների միաժամանակ։
Մրցանակաբաշխության ժամանակ մյուզիքլը ներկայացվել է «Electricity» էպիզոդի խորեոգրաֆիկ մասով՝ ԿԻրիլ Կուլիշի կատարմամբ և Էլթոն Ջոնի նվագակցությամբ, նաև «Angry Dance» էպիզոդը՝ Թրենտ Կովալիկի կատարմամբ։ Մյուզիքլը առաաջադրվել է 15 հորիզոնականներում և դարձել է դրանցից 10-ի դափնեկիր, այդ թվում՝ «Տարվա լավագույն մյուզիքլում»։
Նույն թվականին Կովալիկը դարձել է Քննադատների արտաքին միության (անգլ.՝ Outer Critics Circle Award) հատուկ մրցանակի դափնեկիր ակնառու նվաճումների համար։


== Ծանոթագրություններ ==


== Արտաքին հղումներ ==
Պաշտոնական կայք
Յան Վերտոնգեն

Յան Բերտ Լիվե Վերտոնգեն (հոլանդերեն՝ Jan Vertonghen, ապրիլի 24, 1987(1987-04-24)[…], Սինտ Նիկլաս, Սինթ-Նիքլաաս, Արևելյան Ֆլանդրիա, Ֆլանդրիա, Բելգիա), բելգիացի ֆուտբոլիստ, Տոտտենհեմ Հոտսպուրի և Բելգիայի ֆուտբոլի ազգային հավաքականի պաշտպան։


== Վաղ տարիներ ==
Յան Վերտոնգենը ծնվել է Փոլ և Ռիի Վերտոնգենների ընտանիքում։ Յանն իր երկու եղբայրների հետ տեղի Տիլրոդեի թիմում զբաղվել է ֆուտբոլով։ 12 տարեկանում Յանը հայտնվում է Անտվերպենի «Բերսխոտ» թիմում, որտեղից էլ 2003 թ-ին, 15 տարեկան հասակում տեղափոխվում է Ամստերդամի «Այաքս»։ Քանի որ Յանը դեռ չէր ավարտել դպրոցը, նա դպրոց է հաճախում Ամստերդամում։ Սկզբում Յանը խաղում էր «Այաքսի» պատանեկան թիմում, իսկ 2005 թ-ին նա տեղափոխվեց ամստերդամցիների երիտասարդական թիմ։
2005 թ-ի հուլիսի 1-ին Վերտոնգենը ստորագրեց իր կարիերայի առաջին պրոֆեսիոնալ պայմանագիրը։


== Ակումբային կարիերա ==


=== «Այաքս» ===
2006 թ-ի ամռանը Յանը հայտնվում է ակումբի առաջին թիմում։ Պաշտոնական նորամուտը կայանում է նույն թվականի օգոստոսի 23-ին՝ Չեմպիոնների Լիգայում «Կոպենհագենի» հետ խաղում։
2007 թ-ի հունվարի 3-ին Յանը հոլանդական ակումբի հետ պայմանագիրը երկարաձգեց մինչև 2011 թ-ի հունիսի 30-ը։


=== «Վալվեյկ» ===
2007 թ-ի հունվարի 31-ին Յանը վարձավճարով տեղափոխվեց «Վալվեյկ»։ Նույն թվականի ապրիլին «Վալվեյկ» հանդիպեց «Այաքսին»։ Այդ խաղում Յանը դարձավ գոլի հեղինակ, իսկ հանդիպումն ավարտվեց 2։2 հաշվով։ «Վալվեյկում» նա մասնկացեց առաջնության 12 հանդիպման՝ դառնալով 3 գոլի հեղինակ։


=== «Տոտտենհեմ» ===
2010 թ-ի հուլիսի 12-ին Լոնդոնի «Տոտտենհեմը» հայտնեց Վերտոնգենի հետ պայմանագրի ստորագրման մասին։ 2012 թ-ի սեպտեմբերի 29-ին Յանը Պրեմիեր Լիգայի 6-րդ տուրում խփեց իր առաջին գոլը։ 2013 թ-ի մարտին Յանը ճանաչվեց Պրեմիեր Լիգայի ամսվա լավագույն ֆուտբոլիստ։


== Արտաքին հղումներ ==
Յան Վերտոնգենը Տոտտենհեմի պաշտոնական կայքում (անգլ.)
Յան Վերտոնգենը Պրեմիեր Լիգայի հայալեզու կայքում
Ագրակ (Սպերի գավառ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լորիկ Ցանա

Լորիկ Ցանա (ալբաներեն՝ Lorik Cana, հուլիսի 27, 1983(1983-07-27), Պրիշտինա), ալբանացի ֆուտբոլիստ, կիսապաշտպան։ Իտալական «Լացիո» ակումբի և Ալբանիայի ֆուտբոլի ազգային հավաքականի խաղացող է։


== Կարիերա ==
Ցանան ծնվել է Կոսովոյում, բայց դեռ փոքր տարիքում նրան տեղափոխել են Շվեյցարիա։ Մինչև 2000 թ. նա հանդես է եկել շվեյցարական «Լոզաննա» ակումբում, իսկ հետո տեղափոխվել է ՊՍԺ։ 2003/04 մրցաշրջանի ընթացքում Ցանան համարվում էր այդ ակումբի կարևորագույն խաղացողներից մեկը։ Այդ մրցաշրջանում անցկացրած 32 խաղերում նա հեղինակեց 1 գոլ, իսկ իր թիմը կարողացավ նվաճել երկրի գավաթը, իսկ առաջնությունում գրավեց երկրորդ տեղը։ Հաջորդ տարին ևս հաջող էր ընթանում ՊՍԺ-ում մինչև մարզչի փոփոխությունը, ինչը Ցանային ստիպեց տեղափոխվել մեկ այլ ֆրանսիական ակումբ։ Այդ ակումբը Մարսել քաղաքի թիմն էր՝ «Օլիմպիկը»։ Ցանան նոր թիմում իրեն հիանալի էր դրսևորում և 2007 թ. ամռանը նա դարձավ իր թիմի ավագը։
2011 թ. հունիսին իտալական «Լացիո» ակումբը առաջարկություն արեց «Օլիմպիկին»։ Ըստ այդ առաջարկության՝ Ցանայի դիմաց «Լացիոյի» հիմնական դարպասապահ Մուսլերան պիտի տեղափոխվեր «Օլիմպիկ»։ 2011 թ. հուլիսի 8-ին Ցանան տեղափոխվեց «Լացիո»։ 2011 թ. օգոստոսի 25-ին նա անցկացրեց մեկնարկային հանդիպումն իր նոր թիմի կազմում։ Դա 2011/12 մրցաշրջանի Եվրոպայի լիգայի որակավորման փուլի հանդիպում էր, և «Լացիոյի» մրցակիցը մակեդոնական «Ռաբոտնիչկի» ակումբն էր։


== Նվաճումներ ==
• Ֆրանսիայի գավաթակիր - 2003/04
• Իտալիայի գավաթակիր - 2012/13
Ալբանիայի լավագույն ֆուտբոլիստ - 2004, 2005, 2009


== Հղումներ ==
• Լորիկ Ցանան uk.eurosport.yahoo.com կայքում
• Լորիկ Ցանան www.om.net կայքում Archived 2014-02-28 at the Wayback Machine.


== Ծանոթագրություններ ==
Աշնան արև (ֆիլմ, 2006)

Անվան այլ կիրառումների համար տե՛ս՝ Աշնան արև (այլ կիրառումներ)Աշնան արև, 2006 թվականին Հայֆիլմի և Հայաստանի ազգային կինոկենտրոնի նկարահանած հայկական ֆիլմ։ Ֆիլմը նկարահանվել է Տոնինո Գուերայի «Ռուս պարուհին» պատմվածքի հիման վրա։


== Սյուժե ==
Տարեց պարուհին հուզված տուն է գալիս, քանի որ իրենով հետաքրքրվող ինչ-որ երիտասարդ մինչև տուն հետևել էր իրեն և կանգնել պատուհանի տակ, սակայն պատուհանից նայող զարմուհին քամուց քշվող մի թուղթ է միայն տեսնում մայթեզրին։


== Գլխավոր դերերում ==
Ելենա Պավլիդի
Մարիա Դիվանյան


== Դերերում ==
Ռուբեն Մուրադյան
Ինգա Դեմեդրա
Արշալույս Մարգարյան
Լյուբով Առաքելյան
Սոնա Վարդանյան
Անի Ահարոնյան
Աննա Կոստանյան


== Ծանոթագրություններ ==
Վոզնեսենսկայա (ստանիցա, Մալգոբեկսկի շրջան)

Անվան այլ կիրառումների համար տե՛ս՝ ՎոզնեսենսկայաՎոզնեսենսկայա (ռուս.՝ Вознесенская), ստանիցա Ռուսաստանի Ինգուշեթիա հանրապետության Մալգոբեկսկի շրջանի կազմում։
Բնակչությունը 2010 թվականին գրանցված տվյալներով կազմում էր 2144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոքերի կարծրացում

Թոքերի կարծրացում, պնևմոսկլերոզ (հուն․՝ πςευμος) — թոք և (հուն․՝ σχληρωσις) — կարծրացում, սպիական շարակցական հյուսվածքի գերաճը թոքերում։ Պատճառներն են թոքերի բորբոքումը, բրոնխիտը, բրոնխային հեղձուկը, թոքերի փոշեգարությունը, տուբերկուլոզը, կոլագենային հիվանդությունները, սրտային անբավարարությունը, մանկական վարակիչ հիվանդությունները (կարմրուկ, կապույտ հազ), վնասվածքները, մարտական թունավոր նյութերի ազդեցությունը և ճառագայթահարումները։ Հաճախ թոքերի կարծրացման հիմքում ընկած է բրոնխաթոքային համակարգի ալերգիական ռեակցիան (օրինակ, թոքերի դեղորայքային ախտահարումը)։ Թոքերի կարծրացման դեպքում թոքերն ունենում են պինդ կազմություն, առաձգական հյուսվածքը փոխարինվում է շարակցականով, որը ծանր դեպքերում հանգեցնում է թոքի հյուսվածքի կոպիտ ձևափոխման (պնևմոցիրոզ)։ Թոքերի կարծրացումը լինում է օջախային և տարածուն։ Օջախայինի դեպքում սովորաբար հիվանդները գանգատներ չեն ունենում։


=== Տարածուն ===
Տարածուն թոքերի կարծրացման հիմնական ախտանշաններն են՝ հևոց (սկզբնական շրջանում ֆիզիկական լարումների, այնուհետև նույնիսկ հանգիստ ժամանակ), հազ, խորխարտադրություն, այտուցներ, իսկ ավելի ուշ՝ կապտուկ (ցիանոզ), սրտային անբավարարություն և գազափոխանակության խանգարումներ։


=== Բուժում ===
Բուժումը. բրոնխների անցանելիությունը լավացնող միջոցներ, անտիբիոտիկներ, սուլֆանիլ-ամիդներ, կորտիկոստերոիդային հորմոններ, բուժական մարմնամարզություն, թոք-սրտային անբավարարության դեպքում՝ գլիկոզիդներ, էուֆիլին, միզամուղ միջոցներ, որոշ դեպքերում՝ արյան բացթողում։ Կանխարգելումը. բրոնխիտների, թոքերի բորբոքումների ժամանակին բուժում, փոշոտ արտադրամասերում աշխատողների պարբերական քննություն։
Տրոիցկոե (գյուղ, Շևչենկոյի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ուկրաիներեն՝ Троїцьке), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1922 թվականին։
2001 թվականի տվյալներով Տրոիցկոե գյուղում բնակվում էր 308 մարդ։ Բնակավայրը զբաղեցնում է 1,27 կմ² տարածք։ Բնակչության խտությունը կազմում էր 242,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրիեր Ֆայուել

Ֆրիեր Ֆաույել (ֆր.՝ Frières-Faillouël) համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շոնի կանտոնի կազմի մեջ։ Համայնքի շրջանը՝ Լան:
Համայնքի INSEE կոդը՝ 02336:


== Բնակչություն ==
2010 թվականի տվյալներով՝ համայնքի բնակչությունը կազմում է 985 մարդ:


== Տնտեսություն ==
2010 թվականին համայնքի 666 աշխատունակ (15-64 տարեկան) բնակիչներից 474-ը տնտեսապես ակտիվ էին, 192-ը՝ ոչ ակտիվ (ակտիվության ցուցանիշը կազմել է 71,2%, 1999 թվականին եղել է 66,7%)։ 474 տնտեսապես ակտիվ բնակիչներից աշխատում էին  430-ը (238 տղամարդ և 192 կին), գործազուրկ էին 44 մարդ (19 տղամարդ և 25 կին)։ 192 տնտեսապես ոչ ակտիվ բնակիչներից 48-ը եղել են աշակերտներ կամ ուսանողներ, 78-ը՝ թոշակառուներ, 66-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրությանազգային ինստիտուտ — Ֆրիեր Ֆաույել (ֆր.)
LSD (խումբ)

LSD (հապավում՝ Լաբիրնթ, Սիա, Diplo), համագործակցային երաժշտական նախագիծ, որի անդամներն են անգլիացի երաժիշտ Լաբիրնթը, ավստրալիացի երգչուհի Սիան և ամերիկացի երաժշտական պրոդյուսեր Diplo-ն։ 2018 թվականի մայիսի 3-ին խումբը թողարկել է «Genius » երգը, որը թողարկվել է երգի անիմացիոն տեսահոլովակի հետ միասին։ 2018 թվականի մայիսի 10-ին թողարկել է մեկ այլ սինգլ՝ «Audio» անվամբ։ Երգի հետ միասին թողարկվել է նաև տեսահոլովակ։ Օգոստոսի 9-ին թողարկվեց նրանց "Thunderclouds"  տեսահոլովակը։ Խմբի դեբյուտային ալբոմը թողարկվեց 2018 թվականի սեպտեմբերին։


== Սկավառակագրություն ==


== Ծանոթագրություններ ==


== Արտաքին հղումներ ==
LSD խմբի մասին
Սուրբ Աստվածածին եկեղեցի (Ցխինվալ)

Սուրբ Աստվածածին եկեղեցի (վրաց.՝ ცხინვალის ღვთისმშობლის მიძინების საკათედრო ტაძარი)՝ ի սկզբանե հայկական եկեղեցի Վրաստանի Ցխինվալ քաղաքում։ Այժմ եկեղեցին գործում է որպես ուղղափառ և Հայ Առաքելական եկեղեցուն այլևս չի պատկանում։


== Պատմություն ==

Համաձայն եկեղեցու հարավային ճակատում ագուցված սալիկի 10 տողով փորագրված վրացագիր արձանագրության՝ եկեղեցին կառուցվել է 1718 թվականին։ Ըստ այդ արձանագրության հայտնի է եկեղեցու կառուցման ժամանակը և երեցփոխնեի անունները՝ Գեորգու որդիներ Կայխոսրոն և Պարսադանը և Կայխոսրոի որդի Գիվին։ Հետագա տասնամյակներին, այն է՝ շուրջ մեկ դար եկեղեցու գործունեությանը վերաբերող տվյալներ հայտնի չեն։
1849 թվականին Ցխինվալի հայերը, որ կազմում էին շուրջ 100 տուն, ունեին «... եկեղեցի գմբեթաձև, երկուս քահանայս՝ անտեղեակս լեզուի Հայոց...»։ 1860 թվականին 2140 ռուբլի ծախսով նախատեսվում էին մի շարք նորոգումներ։1866 թվականին եկեղեցու երեցփոխ Սաղինո Մուրադյանցը հոգևոր իշխանություններին ներկայացրել էր անհրաժեշտ նոր նորոգումների ծախսի նախահաշիվը (771 ռուբլի)։ Մասնավորապես այդ անգամ էլ ծրագրվում էր կղմինդրով ծածկել տանիքը և սվաղել վնասված որմերը։ 1884 թվականի համար ևս վկայված է, որ ցխինվալաբնակ հայերը «... մի փոքր ուսումնարան և շքեղ եկեղեցի ունեին...»Հերթական նորոգությունն իրականացնելու նպատակով դրամական միջոցների հանգանակում սկսելու թույլտվություն ձեռք բերելու համար 1913 թվականին հոգաբարձուների նորընտիր կազմը (Ստեփան Ղվիթիսծղալոբյան, Օհանյանց, Լևոն Խախանյանց և Բարսեղ Յարալյանց) գրագրություն են սկսել։ Անհրաժեշտ գումարը կազմում էր 1728 ռուբլի 63 կոպեկ։
1822 թվականին եկեղեցում քահանայագործել էր Դավիթ Յարալյանցը, իսկ 1847 թ.-ին եկեղեցու երեցփոխ է հիշվում Սիմեոն Մելքոնյանցը։


=== 2008 օգոստոս ===

2008 թվականի 7-ից 8-ի գիշերը Ցխինվալի ճակատամարտի ընթացքում անմիջապես տաճարը քիչ է վնասվել, ճեղքվածքների մեջ էր միայն հիմքը, իսկ եկեղեցուց 15 մետր հեռավորության վրա ուղիղ հարվածով քանդված են եղել օժանդակ սենյակները, ինչպես նաև կառույցների վերնամասերը։


== Ճարտարապետություն ==
Եկեղեցին պատկանում է գմբեթավոր տիպին։ Կառուցվել է աղյուսից։ Ճակատային պատերի որմածքի մեջ մեծ խաչեր են տեղադրված, իսկ տաճարի գմբեթի կամարները ստեղծում են նրա վառ տեսքը։


== Եկեղեցական-ծխական դպրոց ==
1868 թվականին եկեղեցուն կից բացվել էր ծխական դպրոցը։ Վերջինիս նշանակությունը խիստ մեծ էր ցխինվալաբնակ վիրախոս հայերի շրջանում։ Դպրոցն առանձնապես ծաղկեց 1877 թ.-ից հետո, երբ նրան հոգաբարձու նշանակվեց Հովհաննես Մեբրնությանցը։


== Տես նաև ==
Հայերը Ցխինվալում


== Ծանոթագրություններ ==
(7012) Հոբբես

(7012) Հոբբես (անգլ.՝ Hobbes), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 11-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,311666 ա. մ., առավելագույնը մոտենում է 2,0062 ա. մ. հեռավորության վրա և հեռանում 2,6172 ա. մ.։ Արեգակի շուրջ մեկ ամբողջական պտույտ է կատարում 1283,77 երկրային օրվա ընթացքում, իր ուղեծրով շարժվելով միջինում 0,280425 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7012) Հոբբես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճարմանդ

Ճարմանդ, տղամարդու հագուստի (հիմնականում վերնաշապիկի) թևքածալի վրա գտնվող կոճականման իր, որը փոխարինում է կոճականցքի տեղում գտնվող կոճակի։ Ճարմանդները համարվում են ոսկերչական արտադրության մի մաս։


== Վերնաշապիկ ==
Որպեսզի ճարմանդը գեղեցիկ և յուրահատուկ դիտվի, հարկավոր է «ֆրանսիական թևքածալ»-ով վերնաշապիկ։ Կան նաև այնպիսի վերնաշապիկներ, որոնցից ճարմանդը չի առանձնանում։

		


== Արտաքին հղումներ ==
Linking history(չաշխատող հղում)


== Գրականություն ==
Запонки // Краткая энциклопедия домашнего хозяйства. — М.։ Государственное Научное издательство «Большая Советская энциклопедия», 1959.
Արև (թերթ)

Անվան այլ կիրառումների համար տե՛ս՝ Արև (այլ կիրառումներ)Արև, օրաթերթ։ Լույս է տեսել 1908 թվականին, Ալեքսանդրիայում։ Խմբագիր՝ Երվանդ Օտյան։ 22-րդ համարից փոխանցվել է «Եգիպտոսի հայոց հրատարակչական ընկերությանը»։ Հրատարակել է նյութեր եգիպտահայ գաղութի, Արևմտյան Հայաստանի և Անդրկովկասի հայ իրականության մասին, տպագրել է միջազգային լուրեր, տեղեկություններ Թուրքիայի, Եգիպտոսի և արաբ․ այլ երկրների կյանքից։ Անդրադարձել է երիտթուրքերի քաղաքականությանը։ Գրական բաժնում ներկայացրել է Ե․ Օտյանի պամֆլետները՝ «Առտվան սուրճի տեղ» ընդհանուր խորագրի տակ։ Թղթակցել են Լ․ Մկրտիչյանը, Բ․ Շահբազը, Վ․ Մալեզյանը, Վ․ Թեքեյանը, Ա․ Ճիգմեճյանը և ուրիշներ։ 1909-ի հունվարին, 91-րդ համարից հետո միանալով «Լուսաբեր»-ին, դարձավ «Լուսաբեր-Արև»։ 


== Ծանոթագրություններ ==
Աստերոիդների ցանկ (141201-141300)

Աստերոիդների ցանկ (141101-141200)  • Աստերոիդների ցանկ  • Աստերոիդների ցանկ (141301-141400)
 Աստերոիդների ցանկ (141101-141200)  • Աստերոիդների ցանկ  • Աստերոիդների ցանկ (141301-141400)
Խրուշչովո-նիկիտովսկի գյուղական խորհուրդ (Խարկովի մարզ)

Խրուշչովո-նիկիտովսկի գյուղական խորհուրդ  (ուկրաիներեն՝ Хрущово-Микитівська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Խրուշչովո-նիկիտովսկի գյուղական խորհրդում բնակվում էր 683 մարդ։ Բնակավայրը զբաղեցնում է 33.95 կմ² տարածք։ Բնակչության խտությունը կազմում էր 20.12 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դավիթ Պողոսյան (ըմբիշ)

Դավիթ Լևոնի Պողոսյան (վրաց.՝ დავით ლევანის ძე პოღოსიანი, օգոստոսի 21, 1974(1974-08-21), Գորի, Վրացական ԽՍՀ, ԽՍՀՄ), վրացահայ ազատ ոճի ըմբիշ, Վրաստանի բազմակի չեմպիոն, Եվրոպայի կրկնակի չեմպիոն (1997, 1998), աշխարհի առաջնության մեդալակիր (2001)։ Պարգևատրվել է Պատվո շքանշանով (1998)։


== Կենսագրություն ==
Դավիթ Պողոսյանը ծնվել է 1974 թվականի օգոստոսի 21-ին Գորիում։ Ծնողները եղել են Գանձանի (Գանձա) գյուղից։ Ազատ ոճի ըմբշամարտով սկսել է զբաղվել 8 տարեկանում՝ Մերաբ Մուզիաշվիլիի ղեկավարությամբ։ Հետագայում նաև մարզվել է Նուգզար Սխիրելիի մոտ։ 1990 թվականին ընդգրկվել է ԽՍՀՄ պատանիների ազգային հավաքականում և նվաճել աշխարհի չեմպիոնի կոչումը մինչև 16 տարեկանների կատեգորիայում։ ԽՍՀՄ փլուզումից հետո նախ մտել է Վրաստանի երիտասարդական, ապա՝ ազգային հավաքական։ Իր ամենամեծ հաջողությանը հասել է 1990-ականների վերջին և 2000-ականների սկզբին։ 1997 թվականին և 1998 թվականին դարձել է Եվրոպայի չեմպիոն, իսկ 2001 թվականին` աշխարհի առաջնության մեդալակիր։ 2000 և 2004 թվականներին մասնակցել է օլիմպիական խաղերին, երկու անգամ էլ այս մրցումներում գրավել է հինգերորդ տեղը։
2007 թվականին ավարտել է իր մարզական կարիերան և մարզչական գործունեության անցել Գորի քաղաքի մարզադպրոցում, որտեղ սկսել է զբաղվել ըմբշամարտով։ 2010 թվականից զբաղեցնում է Վրաստանի ազատ ոճի ըմբշամարտի կանանց հավաքականի գլխավոր մարզչի պաշտոնը։ 2011 թվականին եղել է Համահայկական 5-րդ խաղերի վրացական պատվիրակության անդամ։ Բացման արարողության ժամանակ տարել է Թբիլիսի քաղաքի դրոշը։


== Ծանոթագրություններ ==


== Արտաքին հղումներ ==
Давид Погосян – օլիմպիական վիճակագրությունը Sports-Reference.com կայքում (անգլ.)
Интервью Давида Погосяна (2011)
Շախմատային օլիմպիադա 1988

Շախմատային 28-րդ օլիմպիադան կայացել է 1988 թվականի նոյեմբերի 12-30-ին, Հունաստանի Սալոնիկ քաղաքում։
Օլիմպիադայում հանդես է եկել 107 թիմ (Հունաստանը հանդես է եկել 2 թիմով, Չիլիի ընտրանին դուրս է մնացել 1-ին փուլից հետո)։ Մրցաշարում հանդես է եկել 616 շախմատիստ, որոնցից 78-ը գրոսմայստեր, իսկ 117-ը միջազգային վարպետ։
Խաղացվել է 2956 պարտիա (4 պարտիա չեղյալ է հայտարարվել) շվեյցարական մրցակարգով 14 փուլով։
Տեղերը բաշխվել են.

Միավորների ընդհանուր քանակով։
Բուխհոլցի գործակցով
Թիմային միավորների քանակով
Բերգերի գործակցով
Բուխհոլցի պրոգրեսիվ գործակցով


== Ժամակարգ ==
40 քայլին՝ 2 ժամ, այնուհետև 1 ժամ հաջորդ 20 քայլին։


== Մրցաշարային աղյուսակ ==
Տ - տեղը մրցաշարային աղյուսակում
Բ - Բուխհոլցի գործակից
Միավոր - բոլոր վաստակած միավորները (1- շախմատիստի հաղթանակ, ½- ոչ ոքի, 0- շախմատիստի պարտություն)
ԹՄ - ոչ պաշտոնական թիմային միավոր (2- հաղթանակ թիմին, 1- ոչ-ոքի, 0- պարտություն)
Թավ տառատեսակով մրցակից թիմի զբաղեցրած տեղն է
( ) - մրցախաղում բոլոր շախմատիստների վաստական միավորների ընդհանուր քանակը
Լ - տանտեր երկրի լրացուցիչ հավաքականներ


== Անհատական ​​մեդալներ ==
Պերֆոմանս-վարկանիշ՝  ԽՍՀՄ Գարրի Կասպարով 2877
Խաղատախտակ 1՝  ԽՍՀՄ Գարրի Կասպարով 8½ / 10 = 85,0 %
Խաղատախտակ 2՝  ԽՍՀՄ Անատոլի Կարպով 8 / 10 = 80,0 %
Խաղատախտակ 3՝  Գվատեմալա Կառլոս Անտոնիո Ռեյես Նախերա 7½ / 10 = 75,0 %
Խաղատախտակ 4՝  Թաիլանդ Չաիվիչիտ Սուխարտ 8 / 9 = 88,9 %
1-ին պահեստային՝  Իտալիա Էննիո Առլանդի և  Սալվադոր Էդուարդո Վասկես 5½ / 7 = 78,6 %
2-րդ պահեստային՝  Բանգլադեշ Ռահման Թահմիդուր և  Արգենտինա Խորխե Գոմես Բաիլյո 6 / 7 = 85,7 %


== Ծանոթագրություններ ==


== Աղբյուրներ ==
OlimpBase
6

Այս հոդվածը 6 թվականի մասին է։ Տես նաև 6 թվի մասին հոդվածը։
6 թվական, ոչ նահանջ տարի, որն, ըստ Գրիգորյան օրացույցի, սկսվում է կիրակի օրը։ Այն մեր թվարկության 6-րդ տարին է, 1-ին հազարամյակի 6-րդ տարին, 1-ին դարի 6-րդ տարին, 1-ին դարի 1-ին տասնամյակի 6-րդ տարին։


== Դեպքեր ==


== Ծնունդներ ==


== Մահեր ==
Փետրվարի 3 - Պինգ, Չինաստանի կայսր՝ Հան դինաստիայից (ծ.՝ Ք. ա. 9 թ.)
Պիեռո Բարոնե

Պիեռո Բարոնե, (իտալերեն՝ Piero Barone, հունիսի 24, 1993(1993-06-24)), իտալացի երաժիշտ, որը մեկն է իտալական Il Volo խմբի երեք կատարողներից։ Իգնացիո Բոսկետտոյի և Ջանլուկա Ջինոբլեի հետ ներկայացրել է Իտալիան Եվրատեսիլ 2015 երգի մրցույթում «Grande amore» երգով։


== Պատկերասրահ ==

		


== Տես նաև ==
Il Volo


== Ծանոթագրություններ ==


== Արտաքին հղումներ ==
Թվիթթերյան էջ
Ֆեյսբուքյան էջ
Ինստագրամի էջ
Բովշևո (գյուղ, Կրասնինսկի շրջան)

Բովշևո (ռուս.՝ Бовшево), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրյոլլեր-Մյուլլերի թանգարան

Կրյոլլեր-Մյուլլերի թանգարան (հոլ.՝ Kröller-Müller Museum), գեղանկարչության թանգարան, գտնվում է Դե Հոգե Վելյուվեյի ազգային պարկում, Նիդերլանդներում գտնվող Օթերլո բնակավայրի մոտակայքում, Գելդերլանդի նահանգում։
Թանգարանի նկարչական հավաքածուից ավելի մեծ դեր և նշանակություն ունեն Վինսենթ վան Գոգի կտավները, այս թանգարանը համարվում է Վինսենթ վան Գոգի կտավների թվով երկրորդը (87 կտավ)՝ Վան Գոգի թանգարանից հետո, որը գտնվում է Ամստերդամում (ավելի քան 200 նկար և 400 կտավ)։ Բացի Վան Գոգի նկարներից, այստեղ ներկայացված են նաև այլ հայտնի նկարիչների կտավներ. Պիտ Մոնդրիանի, Ժորժ Սյորայի, Ռադոն Օդիլոնի, Ժորժ Բրաքի, Պոլ Գոգենի, Լուկաս Կրանախ Ավագի, Էնսոր Ջեյմսի, Գրիս Խուանի, Պաբլո Պիկասոյի և այլ նկարիչների նկարներ։
Թանգարանի անունը դրվել է ի պատիվ Ելենա Կրյոլլեր-Մյուլլերի (1869—1939), ով եղել է իր ժամանակների խոշոր կոլեկցիոներ, առաջներից մեկն է, ով շատ դրական է գնահատել Վինսենթ վան Գոգի նկարները և ակտիվությամբ զբաղվել է նրա աշխատանքների գնելով։
1935 թվականին, ոչ շատ ուշ մինչև մահը, նա իր հավաքածուն դարձնում է հանրային սեփականություն։ 1938 թվականին թանգարանը, Անրի Վան դե Վելդենի կողմից, այցելուների համար, պաշտոնապես բացվում է։


== Գեղանկարներ ==

		
		
		

		
		
		


== Ծանոթագրություններ ==


== Աղբյուրներ ==
Պաշտոնական կայքէջ
Ալդո վան Էյկայի տաղավարի նկարագիր
Հինդուիստական սրբապատկերագրություն

Հինդուիստական սրբապատկերագրություն, հինդուիզմի ձևավորման հազարամյակների ընթացքում ընդունված տարբեր սրբապատկերային խորհրդանշաններ, որոնց վերագրվել է հոգևոր նշանակություն և որոնք հիմնված են հինդուիզմի սրբազան տեքստերի ու հինդուիստական մշակութային ավանդույթների վրա։ Այս խորհրդանիշների նշանակության մեկնաբանությունը տարբեր է`կախված աշխարհագրական շրջանից, պատմական ժամանակաշրջանից և կրոնական ավանդույթից, որին հետևում են հինդուսները։ Ժամանակի ընթացքում որոշ խորհրդանիշներ (օրինակ՝ սվաստիկան) գտել են կիրառություն հինդուիզմից դուրս, իսկ մյուսները (օրինակ՝ ձայնի ուժի մանտրան) ճանաչվել են որպես միմիայն հինդուիստական։ Հինդու պատկերապատման մյուս կարևոր կողմերն են մուրտիսն ու մուդրան։
Հինդուիստական սրբապատկերագրության որոշ խորհրդանիշներ (կենդանիներ, բուսական աշխարհ, գործիքներ, զենք կամ նույնիսկ գույներ) կապված են դևերից որևէ մեկի հետ կամ հակառակը։ Որոշ դեպքերում, աստվածություններն իրենք են անձնավորում բնական ուժերին, օրինակ՝ Ագնի աստվածությունն անձնավորում է կրակը, Վայուն՝ քամուն, Սուրյան՝ արևին իսկ Պրիտհիվին՝ երկիրը։ Այլ դեպքերում, որոշակի ասոցիացիաներ կապված են որոշ հինդու դիցաբանական որոշակի դրվագների հետ։ Սիմվոլիզմը հաճախ աստվածությունները կապում է բնական կամ մարդկային հատկանիշների կամ մասնագիտության հետ։
Հինդու սիմվոլիզմի իմացությունն առանցքային դեր ունի ինչպես հինդու գրականության մեջ, այնպես էլ ժամանակակից և հին հնդկական հեղինակների (ինչպես կրոնական, այնպես էլ աշխարհիկ) աշխատություններում այլաբանական հիշատակումները հասկանալու համար։


== Հինդուիստական սրբապատկերագրության խորհրդանիշների աղյուսակ ==


== Տե՛ս նաև ==
Վիշնուի պատկերապատումը


== Գրականություն ==
Rao, T. A. Gopinatha (1998): Հինդու պատկերապատման տարրեր (4 մասում), Նյու Դելի. Motilal Banarsidass, ISBN 81-208-0878-9


== Հղումներ ==
Hindu iconography Study Project
Recognizing the Gods
Ռոմանովո-Բուլգակովո

Ռոմանովո-Բուլգակովո (ուկրաիներեն՝ Романово-Булгакове), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Ռոմանովո-Բուլգակովո գյուղում բնակվում էր 376 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ունա-Սանա կանտոն

Ունա-Սանա կանտոն (բոս․՝ Unsko-sanski kanton, խորվ.՝ Unsko-sanska županija, սերբ.՝ Унско-сански кантон), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմում։ Կանտոնի վարչկենտրոնն է Բիխաչ քաղաքը։


== Աշխարհագրություն ==
Կանտոնը տեղակայված է երկրի հյուսիսարևմտյան հատվածում, իր անվանումը ստացել է Սավայի վտակներ Ունա և Սանա գետերից։ Իր մեջ ներառում է ութ համայնք՝ Բիխաչ, Բոսանսկա Կրուպա, Բոսանսկի Պետրովաց, Բուժիմ, Վելիկա Կլադուշա, Կլյուչ, Սանսկի Մոստ և Ցազին։


== Բնակչություն ==


=== 1991 ===
1991 թվականի մարդահամարի տվյալների համաձայն՝ Ունա-Սանա կանտոնի բնակչությունը կազմել է 330,479 մարդ, որոնցից՝

241,511 (73.08%) Բոսնիացիներ
67,351 (20.38%) Սերբեր
8,766 (2.653%) Խորվաթներ
12,851 (3.887%) այլազգիներ


=== 2013 ===
2013 թվականի մարդահամարի տվյալների համաձայն՝ Ունա-Սանա կանտոնի բնակչությունը կազմել է 330,479 մարդ, որոնցից՝

246,012 (90.02%) Բոսնիացիներ
8,452 (3.09%) Սերբեր
5,073 (1.85%) Խորվաթներ
13,724 (5.04%) այլազգիներ


=== 2013 մարդահամար ===


== Ծանոթագրություններ ==


== Արտաքին հղումներ ==
Պաշտոնական կայք
Կանտոնի տուրիստական էջ Archived 2008-02-25 at the Wayback Machine.
Ռեսոն լը Լոն

Ռեսուն լը Լոն (ֆր.՝ Ressons-le-Long), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02643։


== Բնակչություն ==
2010 թվականի տվյալներով՝ համայնքի բնակչությունը կազմում է 755 մարդ։ 


== Տնտեսություն ==
2010 թվականին համայնքի 498 աշխատունակ (15-64 տարեկան) բնակիչներից 376-ը տնտեսապես ակտիվ էին, 122-ը՝ ոչ ակտիվ (ակտիվության ցուցանիշը կազմել է 75,5%, 1999 թվականին եղել է 69,4%)։ 376 տնտեսապես ակտիվ բնակիչներից աշխատում էին 343-ը (191 տղամարդ և 152 կին), գործազուրկ էին 33 մարդ (14 տղամարդ և 19 կին)։ 122 տնտեսապես ոչ ակտիվ բնակիչներից 47-ը եղել են աշակերտներ կամ ուսանողներ, 29-ը՝ թոշակառուներ, 46-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռեսոն լը Լոն (ֆր.)
Աղավնաձորի պատմության և մշակույթի անշարժ հուշարձանների ցանկ (Կոտայքի մարզ)

Անվան այլ կիրառումների համար տե՛ս՝ Աղավնաձորի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Կոտայքի մարզի Աղավնաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 63 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալբեր-Շառլ Լեբուր

Ալբեր-Շառլ Լեբուր (ֆր.՝ Albert-Charles Lebourg, փետրվարի 1, 1849(1849-02-01)[…], Մոնտֆոր-սյուր-Ռիզլը - հունվարի 6, 1928(1928-01-06)[…], Ռուան), ֆրանսիացի նկարիչ, իմպրեսիոնիզմի և պոստիմպրեսիոնիզմի ներկայացուցիչ։ Ներկայացնում է բնանկարի ռուանյան դպրոցը։ Պատվավոր Լեգեոնի շքանշանի ասպետ է։


== Կենսագրություն ==
Ծնվել է Ֆրանսիայի Մոնֆոր սյուր Ռիլ փոքրիկ քաղաքում։ Լեբուրը սովորել է ճարտարապետ Դրուենի արվեստանոցում, այնուհետև` Ռուանի գեղարվեստի դպրոցում։ 1867 թվականին այցելում է Փարիզյան սալոն, որտեղ ծանոթանում է Գյուստավ Կուրբեի, Մանեի աշխատանքներին, որոնք մեծ ազդեցություն են թողնում նկարչի վրա։ 1872-1876 թվականներին ապրում է Ալժիրում` դասախոսելով տեղի Գեղարվեստի ընկերությունում։ 1877 թվականին Լեբուրը վերադառնում է Փարիզ, որտեղ ծանոթություն է հաստատում մի շարք իմպրեսիոնիստների հետ` Էդգար Դեգա, Կլոդ Մոնե, Ալֆրեդ Սիսլեյ։ Լեբուրը երկու անգամ` 1879 թվականին և 1880 թվականին իր աշխատանքները ներկայացնում է իմպրեսիոնիստների կազմակերպած ցուցահանդեսին։ 1886-1895 թվականներին ապրում է Փարիզում` ամեն տարի ցուցադրելով իր աշխատանքները Սալոնում։ Հետագայում շատ է ճանապարհորդում Եվրոպայում, լինում է Հոլանդիայում, Անգլիայում, Շվեյցարիայում։
1896 թվականին Մանչինի պատկերասրահում կազմակերպվում է Լեբուրի աշխատանքների ցուցահանդեսը։ 1900 թվականին նկարիչը մասնակցում է Համաշխարհային ցուցահանդեսին։ 1903 թվականին դառնում է Պատվավոր Լեգեոնի շքանշանի ասպետ։
Նկարչի նրա կարիերան ավարտվում է 1921 թվականին, քանի որ հաշմանդամության պատճառով այլևս չի կարողանում ստեղծագործել։ Մահացել է 1928 թվականի հունվարի 7-ին։


== Պատկերասրահ ==

		
		
		
		


== Գրականություն ==
François Lespinasse L'École de Rouen. — Rouen: Lecerf, 1995. — ISBN 2-901342-04-3
L'École de Rouen de l'impressionnisme à Marcel Duchamp 1878-1914. — Musée des Beaux-Arts de Rouen, 1996. — ISBN 2-901431-12-7
Marc-Henri Tellier François Depeaux (1853-1920) le charbonnier et les impressionnistes. — Rouen, 2010. — ISBN 978-2-746605-15-2


== Ծանոթագրություններ ==


== Արտաքին հղումներ ==
Ալբեր Լեբուրը ArtCyclopedia.com կայքում
Ժունակ

Ժունակ (ֆր.՝ Junhac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 333 մարդ, բնակչության խտությունը` 12.02 մարդ/կմ²։ Բնակավայրը զբաղեցնում է 27.71 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 130 կմ հարավ, Օրիյակ քաղաքից` 24 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 174 աշխատունակ (15-64 տարեկան) բնակիչ, որոնցից ակտիվ էին 135-ը, իսկ ոչ ակտիվները` 39։ Ակտիվության ցուցանիշը կազմում է 77,6 %։ 135 աշխատունակ մարդկանցից աշխատել է 130 անձ (66 տղամարդ և 64 կին)։ Գործազուրկ են եղել 5 անձ (4 տղամարդ և 1 կին)։ 39 անաշխատունակներից 6-ը եղել են աշակերտներ կամ ուսանողներ, 29-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սամսոնովո (գյուղ, Յարցևսկի շրջան)

Անվան այլ կիրառումների համար տե՛ս՝ ՍամսոնովոՍամսոնովո (ռուս.՝ Самсоново), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 86 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուսաբաց (հանդես)

Անվան այլ կիրառումների համար տե՛ս՝ Լուսաբաց (այլ կիրառումներ)«Լուսաբաց», ամենամյա գրական-գեղարվեստական ժողովածու։ Հանդիսացել է Վրաստանի «Հայարտան», 1929-ից՝ Վրաստանի խորհրդային գրողների ֆեդերացիայի հայկական մասնաճյուղի հրատարակությունը։ Լույս է տեսել 1927-1931-ին, Թիֆլիսում։ Տպագրել է Վրաստանում ստեղծագործող հայ գրողների արձակ և չափածո գործերը; Հանդեսին աշխատակցել են Ալեքսանդր Շիրվանզադեն, Նար-Դոսը, Մ. Արագին, Գուրգեն Մահարին, Վեսպերը և ուրիշներ։
Կերպարվեստի բաժինը ներկայացրել է Մարտիրոս Սարյանի, Գ. Շարբաբչյանի Գ. Գրիգորյանի (Զիոտտո), Գ. Գյուրջյանի, Ու. Քոչարյանի, Ս. Թարյանի և ուրիշների աշխատանքները։ Երաժշտական բաժնում նոտագրված տպագրել է Ա. Տիգրանյանի, Վ. Տալյանի, Կ. Զաքարյանի, Ա. Մանուկյանի գործերը։ Թարգմանաբար ծանոթացրել է վրաց գրողների ստեղծագործություններին։